**NOTĂ DE INFORMARE CU PRIVIRE LA PROTECȚIA DATELOR CU CARACTER PERSONAL ALE ACȚIONARILOR**

**ZENTIVA S.A.**

**Zentiva S.A.** (denumită în continuare „**Societatea**”) acordă o atenție deosebită modului în care prelucrează datele cu caracter personal pe parcursul activității sale de zi cu zi. Astfel, Societatea are obligația să respecte Regulamentul general al UE privind protecția datelor nr. 2016/679 („**GDPR**”) și toate celelalte legi relevante.

* 1. Cine este responsabil pentru procesarea datelor cu caracter personal?

Operator de date cu caracter personal: Zentiva S.A.

Adresa: Blvd. Theodor Pallady nr. 50, Sector 3, București, România.

Tel: (+40) 21 304 72 00, Tel: (+40) 21 345 40 04

E-mail: dpo@zentiva.com

* 1. În ce scop și în baza cărui temei legal procesăm datele dumneavoastră cu caracter personal?

Procesăm datele dumneavoastră cu caracter personal pentru organizarea și desfășurarea adunărilor generale ale acționarilor, atunci când este necesară o dovadă a identității și a calității fiecărui acționar și / sau a reprezentanților acestora și pentru comunicarea cu acționarii în conformitate cu legea aplicabilă, în legătură cu aceste adunări generale ale acționarilor. În acest scop, vom procesa datele cu caracter personal ale acționarilor și, dacă este cazul, ale reprezentanților legali sau ale altor reprezentanți ai acționarilor. Vom procesa numai datele cu caracter personal pe care ni le-au furnizat acționarii sau reprezentanții acestora, constând în: date cu caracter personal provenind din cărțile de identitate / pașapoarte, adresa de e-mail și numere de telefon sau alte date cu caracter personal pe care le puteți furniza direct în contextul adunărilor generale acționarilor.

Procesăm datele dumneavoastră cu caracter personal pentru a respecta obligațiile legale, astfel cum acestea sunt prevăzute în Legea nr. 31/1990 privind societățile, republicată, cu modificările și completările ulterioare („Legea Societăților”), Legea nr. 24/2017 privind emitenții de instrumente financiare și operațiuni de piață („Legea nr. 24/2017”) și Regulamentul nr. 5/2018 privind emitenții de instrumente financiare și operațiuni de piață („Regulamentul nr. 5/2018”), acestea formând baza legală pentru activitatea de procesare a datelor cu caracter personal.

Nu folosim luarea automată a deciziilor sau profilarea cu privire la datele dumneavoastră personale.

Dacă va fi necesar să procesăm datele dvs. cu caracter personal în alt scop decât cele menționate, vă vom informa în prealabil în conformitate cu dispozițiile legale.

* 1. Către cine vom comunica datele dumneavoastră cu caracter personal?

Putem transmite datele dumneavoastră cu caracter personal altor destinatari, cum ar fi autoritățile publice, pentru a îndeplini obligațiile legale și / sau statutare de divulgare a informațiilor.

În scopul acestei activități de procesare a datelor, nu vom transmite datele dumneavoastră cu caracter personal către țările din afara Spațiului Economic European.

* 1. Care este perioada de stocare a datelor dumneavoastră cu caracter personal?

De regulă, vom păstra datele dumneavoastră cu caracter personal în măsura în care ni se solicită acest lucru prin lege. Obligațiile de păstrare a documentelor justificative sunt prevăzute, printre altele, în Legea Societăților nr. 31/1990, Legea nr. 24/2017, Regulamentul nr. 5/2018, Codul fiscal și Legea contabilității nr. 82/1991.

De îndată ce nu va mai fi nevoie de aceste informații pentru scopurile de mai sus, vom distruge datele dumneavoastră cu caracter personal într-o manieră sigură.

* 1. Care sunt drepturile dumneavoastră în calitate de persoană vizată?
		1. **Dreptul la acces**

Sunteți îndreptățit să obțineți o confirmare dacă procesăm datele dvs. cu caracter personal și să știți ce date cu caracter personal sunt colectate și care sunt condițiile procesării.

* + 1. **Dreptul la rectificare**

Dacă descoperiți că datele cu caracter personal pe care le deținem sunt inexacte sau incomplete, puteți solicita actualizarea acestora.

* + 1. **Dreptul la distrugerea datelor**

Puteți solicita să distrugem datele dumneavoastră cu caracter personal în anumite circumstanțe, cum ar fi atunci când datele nu mai sunt necesare sau când considerați că datele au fost prelucrate ilegal.

* + 1. **Dreptul la restricționarea procesării**

Ne puteți solicita să limităm modul în care folosim datele dumneavoastră cu caracter personal. Acest drept reprezintă o alternativă la solicitarea distrugerii datelor și poate fi exercitat atunci când contestați exactitatea datelor dumneavoastră cu caracter personal, pentru o perioadă care să ne permită să verificăm acuratețea datelor cu caracter personal sau când nu mai avem nevoie de respectivele informații, dar solicitați pentru a putea să stabiliți, să exercitați sau să formulați apărarea împotriva unei pretenții legale.

Exercitarea drepturile prevăzute mai sus poate fi realizată oricând, prin contactarea noastră prin intermediul informațiilor indicate în cadrul secțiunii 1 de mai sus.

* + 1. **Dreptul de a formula o reclamație**

Dacă doriți să formulați o reclamație cu privire la utilizarea datelor dumneavoastră cu caracter personal, ne puteți contacta prin intermediul detaliilor de contact prevăzute în cadrul secțiunii 1 de mai sus sau o puteți trimite direct autorității de supraveghere a protecției datelor prin intermediul informațiilor de mai jos sau instanței judecătorești competente.

Autoritatea română de supraveghere a protecției datelor:

**Autoritatea Nationala de Supraveghere a Prelucrarii Datelor cu Caracter Personal**

Blvd. General Gheorghe Magheru nr. 28-30, Sector 1, cod poștal 010336,

București, România

Email: anspdcp@dataprotection.ro

Tel. : +40.318.059.211